3 mart kuni Peruning poytaxti Limadan shimol tomondagi hududda noma’lum kishilar tomonidan qoldirib ketilgan chamadonda perulik jurnalistning bo‘laklangan va yoqib yuborilgan jasadi topildi. Bu haqda Peru politsiyasi ma’lum qildi. 50 yoshli Xose Yaktayo ismli bu jurnalist o‘tgan shanba kuni bedarak yo‘qolgandi. Hozircha uning o‘g‘irlanishi va o‘ldirilishi sabablari o‘rnatilmagan, deb xabar bermoqda Meksikaning Excelsior portali. Yaktayo oxirgi 12 yil xususiy telekompaniyada prodyuser bo‘lib ishlagan. Uning qotilligi Peru jurnalistlari tomonidan norozilik uyg‘otdi. Bu jinoyat Peruda joriy yilda jurnalistlar ahli vakilining birinchi o‘ldirilishi bo‘ldi.